Bath

Bath (latin: Aquæ Sulis; galles: Caerfaddon) l'è ona città de l'Inghilterra del sud-ovest, in de la contea del Somerset. La gh'ha ona popolazion de pussee de 83.000 abitant (censiment del 2001).
L'è traversada del fiumm Avon e l'è minga tropp delongg del confin cont el Galles.
Storia
Fondada di Roman in del 43, l'è on center termal bell famos (de chì el nomm Bath): ancamò incoeu resisten i vegg termi roman. El someja che però i termi fudessen staa doperaa giamò prima de lor, al temp di Celta.
In del VII secol gh'è staa fondaa on monastee benedettin, che 'l gh'ha 'vuu vari recostruzion e adess a l'è vun di esempi pussee important de l'art gotega in de l'Inghilterra sud-ocidental.
In del 1987 l'è stada proclamada patrimoni de l'umanità de l'UNESCO.
Gemellagg
20px Aix-en-Provence, Francia.
20px Alkmaar, Paes Bass.
20px Brunswick, Germania.
20px Kaposvár, Ungheria.
Categoria:Cità de l'Inghiltera